Diari Oficial de la Generalitat Valenciana


Sumari del DOGV 5099, del 23-09-2005 (2005/10825)

Informació pública del Pla especial de conservació i preservació de la Plaça Redona de València.
------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10857


Organisme emissor
:   Ajuntament de València

Tipus de document
:   Anunci

Informació pública del Pla especial de conservació i preservació de la Plaça Redona de València. [2005/X10385]
  
El Ple de l'Ajuntament, en la sessió ordinària del dia 29 de juliol de 2005, va adoptar l'acord següent:
  
?Vista la documentació relativa al Pla Especial de Conservació i Preservació de la Plaça Redona elaborada per AUMSA per encàrrec de l'Ajuntament de València; vistos els informes favorables al sotmetiment a informació pública del Servici de Gestió del Centre Històric i del Servici de Projectes Urbans, i amb el dictamen de la Comissió d'Habitatge, Grans Projectes i Urbanisme, de conformitat amb el que disposen els articles 12, E), 24, 38, 43 i 57. 1, B) de la Llei 6/1994 Reguladora de l'Activitat Urbanística, els articles 86. 2. A), 87, 91, 152 i 168 Reglament de Planejament de la Comunitat Valenciana, Decret 201/1998, de 15 de desembre, els articles 34.2 i 47.1 de la Llei de Patrimoni Cultural Valencià Llei 4/98, d'11 de juny del Patrimoni Cultural Valencià, en la seua redacció donada per Llei 7/2004, de 19 d'octubre, i els articles 47.3 i 123. 1. i) i 123. 2 de la Llei 7 /1985, de 2 d'abril, Reguladora de les Bases del Règim Local, en la seua redacció donada per la Llei 57/2003 de 16 de desembre, de Mesures per a la modernització del Govern Local, s'acorda:
  
Primer. Sotmetre a informació pública pel període d'un mes, per mitjà d'anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, el Pla Especial de Conservació i Preservació de la Plaça Redona, comprensiu d'un Catàleg d'edificis protegits, promogut per l'Ajuntament de València, amb l'efecte suspensiu de llicències de parcel·lació de terrenys, edificació, demolició i d'activitat assenyalat en els articles 57 de la LRAU i 152 del Reglament de Planejament, en l'àmbit físic del Pla Especial de Conservació i Preservació de la Plaça Redona.
  
Es fa constar expressament que el termini de suspensió de llicències es comptarà a partir de l'endemà de la publicació del respectiu acord en el Diari Oficial de la Generalitat Valenciana.
  
Segon. Sol·licitar informe la Direcció General de Patrimoni Cultural Valencià, de la Conselleria de Cultura, Educació i Esports, als efectes previstos en els articles 34.2 i 47. 1 de la Llei 4/1998 de Patrimoni Cultural Valencià.
  
Tercer. Facultar el regidor delegat d'Urbanisme, tan àmpliament com escaiga en dret, per a dictar tots els actes siguen necessaris amb vista a la plena execució d'este acord, així com comunicar-ho als distints Servicis Municipals?.
  
I de conformitat amb el que establix l'article 38.2.A de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, i en l'article 158.1.A, del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, s'obri el període d'informació pública durant el termini d'un mes, a comptar de l'endemà de la publicació del present acord en els diaris corresponents, durant el qual l'expedient estarà a disposició del públic en les dependències del nou Ajuntament, Avinguda d'Aragó, 6 planta, Servici de Gestió del Centre Històric, Secció de Planejament i Gestió, en horari d'atenció al públic.